hu hu hu hu hu hu hu hu hu hu hu hu hu ca hu hu pt hu hu hu hu hu en hu ca hu fr hu hu hu hu hu hu hu sv hu gl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de de en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu ru hu hu hu hu sk es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de eo fa fr it ms nl pl pt ro sk sl vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 24.
Ugrás a navigációhoz Ugrás a kereséshez
Mátraalmás látképe ősszel, délkeleti irányból
A Wikimédia Commons tartalmaz Szuha témájú médiaállományokat.
Ez a szócikk a községről szól. Hasonló címmel lásd még: Szuha (egyértelműsítő lap).
Szuha község Nógrád megyében, a Bátonyterenyei járásban.
Budapest felől a település közúton legegyszerűbben az M3-as autópályán, a 21-es és a 23-as főutakon közelíthető meg; a sztrádáról Hatvannál kell letérni, a 21-esről pedig Kisterenyénél kell kelet felé fordulni. Nemti központja után érjük el a Szuhára vezető utat, amely országos közútként a 24 109-es számozást viseli.
Szuha külterületén ágazik ki utóbbiból a nyugati szomszéd Dorogháza elérését biztosító 24 308-as és a keleti szomszéd Mátramindszentre vezető 24 111-es mellékút is, ebből pedig az a 24 306-os út, amely az egykor több vasútvonalat is kiszolgáló, de ma már gyakorlatilag semmilyen forgalmat nem bonyolító Mátramindszent vasútállomáshoz vezet.
Első írásos említése 1441-ben, „Zoha” alakban fordult elő; 1463-ban „Zwha”-nak írták. Régebben a mai helyétől északra volt a falu, csak a török hódoltság idején települtek át lakói a Mátra biztonságot nyújtó erdőségeinek közelébe. Az 1552. évi összeírások szerint nemes falu volt, lakói nem fizettek adót. Az egri vár 1589-90-ben kelt számadáskönyvei szerint a falu lakói az erődítmény fenntartásának céljaira szolgáltatták be a főpapi tizedet. A 19. század elején húsz családnak voltak itt földesúri jogai.
Szuhához tartozik a Galyatető északi lábánál, sűrű erdők és hegyek ölelésében megbúvó Mátraalmás is. A településrész régen Szuhahutaként volt ismert, jelenlegi nevét 1962-ben kapta. A hegyvidéki telep kialakulása és fejlődése is eltér Szuháétól. Míg Szuha egy tradicionális, egyutcás palóc település, addig Szuhahuta telepes falu, valójában ipari kolónia volt. A falu alapítói a 18. század elején itt letelepedő felvidéki szlovák és lengyel családok voltak, akik kezdetben faszénégetéssel és hamuzsírkészítéssel foglalkoztak. A 18-19. században üveghuta működött itt, majd ezt követően a faeszközök és bútorok készítése biztosította a helyi lakosság mindennapi megélhetését.[3]
1990–1994: Bata József (független)[4]
1994–1998: Bata József (független)[5]
1998–2002: Kun Tiborné (független)[6]
2002–2006: Kun Tiborné (független)[7]
2006–2010: Kun Tiborné (független)[8]
2010–2014: Tóth Zoltán István (Fidesz-KDNP)[9]
2014–2019: Tóth Zoltán István (Fidesz-KDNP)[10]
2019-től: Tóth Zoltán István (Fidesz-KDNP)[1]
A település népességének változása:
2001-ben a település lakosságának 97%-a magyar, 3%-a szlovák nemzetiségűnek vallotta magát.[11]
A 2011-es népszámlálás során a lakosok 69,4%-a magyarnak, 0,2% bolgárnak, 0,3% németnek, 0,2% örménynek, 7% szlováknak mondta magát (30,6% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 54,9%, református 0,3%, evangélikus 0,3%, görögkatolikus 0,2%, felekezeten kívüli 6% (38,1% nem nyilatkozott).[12]
Az egyemeletes, zömök, négyzet alaprajzú torony a 18. században épült, barokk stílusban. Alacsony gúlatető fedi. Két harang van benne. A Kossuth Lajos u. 87. sz. előtt található.
A természetvédelmi területen található Bükkfa-forrás egy idős bükk gyökerei közül tör a felszínre. Védett terület a környező, 14 hektáros erdőrész.
A tájház 2003 szeptemberében nyílt meg. A tisztaszobában és a konyhában régi palóc bútorok találhatók. Egy másik helyiségben szövő- és fonóeszközöket állítottak ki, ezeket akár ki is lehet próbálni. Címe: Szuha, Kossuth u. 79.
Római katolikus templom (Kisboldogasszony)
A település 15. századi, gótikus jellegű temploma 1688-ban leromlott állapotban volt. A dorogházi, 1811-es Canonica Visitatió szerint a mai, Kisboldogasszony tiszteletére szentelt, barokk stílusú templomot a régi felhasználásával építették 1768-ban. Címe: Szuha, Kossuth u. 82.
↑ a b Szuha települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. február 4.)
↑ Magyarország közigazgatási helynévkönyve, 2015. január 1. (magyar és angol nyelven). Központi Statisztikai Hivatal, 2015. szeptember 3. (Hozzáférés: 2015. szeptember 4.)
↑ Cs. Sebestén Kálmán (1990): A falu története Szuhahuta emlékezetében. Nógrád Megyei Múzeumok Évkönyve, XVI. kötet http://www.matraalmas.hu/telepulesunkrol/falu_tortenete_cs_sebestyen.pdf Archiválva 2013. szeptember 27-i dátummal a Wayback Machine-ben
↑ Szuha települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Szuha települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. február 4.)
↑ Szuha települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. március 20.)
↑ Szuha települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. március 20.)
↑ Szuha települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. március 20.)
↑ Szuha települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2011. december 26.)
↑ Szuha települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. február 4.)
↑ A 2001-es népszámlálás nemzetiségi adatsora
Szuha Önkormányzatának hivatalos honlapja
Szuha az utazom.com honlapján
A Bátonyterenyei járás települései
Bátonyterenye •  Dorogháza •  Mátramindszent •  Mátranovák •  Mátraterenye •  Mátraverebély •  Nemti •  Szuha
Ez a Nógrád megye településéről szóló lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Szuha&oldid=24615464”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 24., 13:21
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.